b'\n_START_ARTICLE_\nTranspersonaalse ps\xc3\xbchholoogia varamu\n_START_PARAGRAPH_\n"Transpersonaalse ps\xc3\xbchholoogia varamu" on Eestis ilmuv transpersonaalse ps\xc3\xbchholoogia temaatikat ning sellega seonduvaid distsipliine k\xc3\xa4sitlev raamatusari._NEWLINE_Selles sarjas ilmuvad nii klassikalised kui kaasaegsed tekstid, mille valiku eesm\xc3\xa4rgiks on katta nii \xc3\xbcldisemaid ja teoreetilisemaid kui ka spetsiifilisi ja praktilisi transpersonaalseid teemasid._NEWLINE_Enamiku sarjas ilmunud raamatuid on kirjastanud Eesti Transpersonaalne Assotsiatsioon. Sarjal on \xc3\xbchtne kujundus, mille autor on Kalle M\xc3\xbcller. Sarja raamatuid on t\xc3\xb5lkinud J\xc3\xbcrgen Innos, Tanel M\xc3\xa4llo, Tiiu Hallap, Andres Tamm, Inna Feldbach jt._NEWLINE_Sarja esimene raamat ilmus 2007. aastal Tartu kirjastuses V\xc3\xa4ike Vanker \xe2\x80\x93 kogumikteos "Egost k\xc3\xb5rgemale"._NEWLINE_Sarjas on ilmunud tuntud autorite t\xc3\xb5lketeoseid (Stanislav Grof, Roberto Assagioli, Ken Wilber, Ralph Metzner, Murray Stein, Tony Wright, Graham Gynn, Pjotr Uspenski, Stanley Krippner, Robert Lanza, Jeremy Narby jt). 2017. aastal ilmus t\xc3\xb5lketeoste k\xc3\xb5rvale eesti ps\xc3\xbchholoogi Alar Tammingu "Jalutusk\xc3\xa4ik iseendasse".'